་བཅས་པའི་གཞུང་གི་འབྲས་རྟོག་གི་སྐབས་ལས། འབྲས་བུའི་རྟོག་པ་གསུམ་
ད་པའི་སྐབས་ཉིད་གྲུབ་པའི་མཐའ་གོང་འོག་གང་གི་དབང་དུ་བྱས་ཏེ་ཚུལ་ཇི་ལྟར་རྣམ་པར་
ཏེ་དགོངས་པ་ཇི་ལྟ་བ་བརྟག་དཀའ་བར་གྱུར་པ་ཞིག་ན། འགྲེལ་བ་མཛད་པ་སོ་སོའི་ལུགས་གང་
བཞག་པའི་ལུགས་སྨྲ་བ་ལ་ཞུགས་པའི་འཆད་པ་པོ་ཕལ་ཆེ་བ་སྨྲ་བ་ཐ་དད་པ་སྣ་ཚོགས་པར་གྱུར་
ཡིན་པ་དང༌། ཁྱད་པར་སློབ་དཔོན་ཆོས་མཆོག་གི་བཞེད་པ་ཊཱིཀ་འཐད་ལྡན་གྱི་འཆད་ཚུལ་ཇི་ལྟར་
ཡིན་པ་རྒྱས་པར་སྨྲ་བར་བྱོས་ཤིག་ཅེས་ཉན་པ་པོ་ཤེས་པར་འདོད་པ་དག་གིས་དོན་ཚོལ་བ་ལྷུར་
ལེན་པའི་རེ་བ་ཡོངས་སུ་རྫོགས་པར་འདོད་པས་དོན་འདི་ཉིད་སྨྲ་བ་ལ་ཞུགས་སོ༎
དེ་ལ་ཐོག་མར་ཚད་མ་མདོའི་འབྲས་རྟོག་གི་གཞུང་གི་མཚམས་དབྱེ་བ་དང༌། དེ་ཉིད་
རྣམ་འགྲེལ་མཛད་པའི་གཞུང་གིས་རྣམ་པར་འཆད་པའི་མཚམས་དབྱེ་བ་ཙམ་ཞིག་བརྗོད་པར་བྱ་
སྟེ། དེ་ཡང་མདོར། བྱ་དང་བཅས་པར་རྟོགས་པའི་ཕྱིར། །འབྲས་བུ་ཉིད་དུ་ཡོད་ཚད་མ། །འདི་

342 མཁས་གྲུབ་རྗེའི་གསུང་འབུམ་ག་པ།
ལ་ཕྱི་རོལ་པ་རྣམས་ཀྱི་བཞིན་དུ་ཚད་མ་ལས་འབྲས་བུ་དོན་གཞན་དུ་གྱུར་པ་ནི་མེད་ཀྱི། ཞེས་པ་
ནས། བྱ་བ་མེད་པར་ཡང་མ་ཡིན་པ་དེ་བཞིན་དུ་འདིར་ཡང་ཡིན་ནོ།‘།ཞེས་པའི་བར་གྱི་འབྲས་
བུའི་རྟོག་པ་དང་པོ་བསྟན་ཏེ། དེ་ཉིད་འཆད་པ་ནི། བྱ་བ་སྒྲུབ་པར་བྱེད་ཅེས་ཏེ། །ཞེས་པ་ནས། སྒྲོ་
འདོགས་པས་ནི་འཇུག་ཕྱིར་རོ། །ཞེས་བྱ་བའི་བར་རོ། །ཡང་མདོ་ལས། ཡང་ན་རང་རིག་འབྲས་
བུ་ཡིན།ཁཾ།ཤེས་པ་ནི་འདིར་གཉིས་སུ་སྣང་བ་སྐྱེ་སྟེ། རང་གི་སྣང་བ་དང༌། ཡུལ་གྱི་སྣང་བའོ། །སྣང་
བ་གཉིས་ལས་གང་རང་རིག་པ་དེ་ནི་འབྲས་བུར་འགྱུར་རོ། །ཞེས་བྱ་བས་ནི་འབྲས་རྟོག་གཉིས་
པ་བསྟན་ལ། དེ་ཉིད་རྣམ་འགྲེལ་དུ། དོན་རིག་གང་ཡིན། ཞེས་བྱ་བ་ནས་བརྩམས་ཏེ། མྱོང་བ་
ཉིད་ནི་འབྲས་བུ་ཡིན། །ཞེས་བྱ་བའི་བར་གྱིས་འཆད་པར་བྱེད་དེ། ལྷ་དབང་བློས། མྱོང་བ་ཉིད་ནི་
འབྲས་བུ་ཡིན། །ཞེས་པའི་འགྲེལ་པར། མྱོང་བ་ཉིད་དེ་རང་རིག་པ་གང་ཡིན་པ་དེ་ཉིད་ནི་འབྲས་
བུ་ཡིན། དེས་ནི་གཉིས་སུ་སྣང་བའི་ཤེས་པ་སྐྱེ་བར་འགྱུར་རོ། །ཞེས་བྱ་བ་ནས་བརྩམས་ཏེ། རང་
རིག་པ་དེ་ནི་འབྲས་བུ་ཡིན་ནོ་ཞེས་བྱ་བའི་བར་དེ་རྣམ་པར་བཤད་པ་ཡིན་ནོ༎
དེ་ལྟར་ན་བཟུང་བའི་རྣམ་པ་ནི་གཞལ་བྱ་ཡིན་ཅིང༌། བདག་ཉིད་ཉམས་སུ་མྱོང་བ་ནི་
འབྲས་བུ་ཡིན་ལ། འཛིན་པའི་རྣམ་པ་ནི་སྒྲུབ་པར་བྱེད་པ་ཡིན་པ་དེ་ལྟར་ན་དོན་མེད་པ་ལ་འབྲས་
བུའི་རྟོག་པ་འདི་ནི་གཅིག་ཡིན་ནོ་ཞེས་བཤད་པ་ལྟར་རོ། །རང་རིག་པ་དེ་ནི་འབྲས་བུར་འགྱུར་
རོ། །ཞེས་པའི་མཇུག་དེ་ཉིད་དུ་མདོར། ཅིའི་ཕྱིར་ཞེ་ན། དེ་ཡི་ངོ་བོ་ལས་དོན་ངེས། །གང་གི་
ཚེ་ཤེས་པ་ཡུལ་དང་བཅས་པ་དོན་ཡིན་པ་དེའི་ཚེ་དེ་དང་རྗེས་སུ་མཐུན་པའི་རང་རིག་པ་འདོད་
པའམ་མི་འདོད་པའི་དོན་རྟོགས་པར་བྱེད་དོ། །ཞེས་འབྱུང་བ་ལྷ་དབང་བློས་རྣམ་འགྲེལ་གྱི་གཞུང་
འདིས་བཤད་མ་སྦྱར་རོ། །དེའི་མཇུག་ཏུ་མདོར། གང་གི་ཚེ་ཕྱི་རོལ་གྱི་དོན་འབའ་ཞིག་གཞལ་
1 བསྟན་འགྱུར། དཔེ་བསྡུར་མ། དེབ། ༩༧ ཤོག ༢༥༦ ཕྲེང་། ༡༥
2 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༣ ཕྲེང་། ༢
3 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༤ ཕྲེང་། ༡༥
4 བསྟན་འགྱུར། དཔེ་བསྡུར་མ། དེབ། ༩༧ ཤོག ༣༢ ཕྲེང༌། ༨
5_ བསྟན་འགྱུར། དཔེ་བསྡུར་མ། དེབ། ༩༨ ཤོག ༥༣༩ ཕྲེང་། ༡༨
6 བསྟན་འགྱུར། དཔེ་བསྡུར་མ། དེབ། ༩༧ ཤོག ༦༢ ཕྲེང༌། ༤

ཚད་འབྲས་ཀྱི་རྣམ་གཞག་ཆེན་མོ། 343
བྱར་བྱེད་པ་དེའི་ཚེ་ནི། ཡུལ་གྱི་སྣང་བ་ཉིད་དུ་འདིའི། །ཚད་མ། དེའི་ཚེ་ནི་ཤེས་པ་རང་རིག་པ་
ཡིན་ཡང་རང་གི་ངོ་བོ་ལས་མི་ལྟོས་པའི་དོན་གྱི་སྣང་བ་འདིའི་ཚད་མའོ། །གང་གི་ཕྱིར་དོན་དེ། དེ་
ཡིས་འཇལ་བར་བྱེད། ཇི་ལྟ་ཇི་ལྟར་དོན་གྱི་རྣམ་པ་དཀར་པོ་དང་དཀར་པོ་མ་ཡིན་པ་ལ་སོགས་
པ་ཉིད་ཤེས་པ་ལ་སྣང་བ་ན། དེ་དང་དེའི་ངོ་བོའི་ཡུལ་དང་བཅས་པ་འཇལ་བར་བྱེད་དེ། དེ་ལྟར་
རྣམ་པ་དུ་མ་རིག་པའི་ཤེས་པ་ཉེ་བར་བླངས་པ་དེ་ལྟ་དེ་ལྟར་ཚད་མ་དང་གཞལ་བྱ་ཉིད་དུ་ཉེ་བར་
འདོགས་པ་ཡིན་ཏེ། ཆོས་ཐམས་ཅད་ནི་བྱ་བ་དང་བྲལ་བ་ཡིན་པའི་ཕྱིར་རོ།།ཞེས་གསུངས་པ་ལ།
ལྷ་དབང་བློས། དོན་རིག་དེ་བདག་ཉིད་ཕྱིར་རོ། །ཞེས་པ་བཤད་ཟིན་མ་ཐག་ཏུ། འདི་ཐམས་ཅད་
ཀྱིས་ནི་གང་གི་ཕྱི་རོལ་གཞལ་བྱ་ཡིན་པ་དེའི་ཚེ། ཞེས་བྱ་བ་ལ་སོགས་པས་བཤད་པའི་འབྲས་
བུའི་རྟོག་པ་གསུམ་པ་བཤད་པ་ཡིན་ནོ། །ཞེས་འབྱུང་ཡང༌། དེ་དང་འདྲ་འམ། ཞེས་སོགས་ཤོ་
ལོ་ཀ་གཉིས་འབྲས་རྟོག་གསུམ་པ་ལ་མ་གཏོགས་པར་བཞེད་པ་མིན་ཏེ། མདོར་ཚིག་སྔ་མའི་དེ་
མ་ཐག་ཏུ་འདི་ཉིད་སྨྲས་པ། གང་ཚེ་སྣང་བ་དེ་གཞལ་བྱ། །ཚད་མ་དང་དེའི་འབྲས་བུ་ནི། །འཛིན་
རྣམ་རིག་པའོ་དེ་ཡི་ཕྱིར། །དེ་གསུམ་ཐ་དད་དུ་མ་བྱས།‘།ཞེས་འབྱུང་བ་ལ། ལྷ་དབང་བློས། དེ་
འདྲ་ངས་ཀྱང་མི་ཤེས་སོ། །ཞེས་པ་བཤད་ཟིན་ནས་གཞུང་འོག་མའི་མཚམས་སྦྱོར་བ་ན། གང་གི་
ཚེ་ཕྱི་རོལ་གྱི་དོན་ནི་གཞལ་བྱ་ཉིད་ཡིན་པ་དེའི་ཚེ་ཞེས་བྱ་བ་ལ་སོགས་པ་ཡོངས་སུ་རྫོགས་པར་
བྱས་ནས། སྣང་བ་ཅན་གང་དེ་གཞལ་བྱ། །ཞེས་བྱ་བ་ལ་སོགས་པའི་སྐབས་དང་སྦྱོར་བར་བྱེད་པ་
དེ་ཡང༌། བློ་ཡི་བདག་ཉིད། ཅེས་བྱ་བ་ལ་སོགས་པས་འཆད་པར་བྱེད་དོ། །ཞེས་འབྱུང་བའི་ཕྱིར་
ཏེ། སྣང་བ་ཅན་གང་དེ་གཞལ་བྱ། །ཞེས་པ་དང༌། གང་ཚེ་སྣང་བ་དེ་གཞལ་བྱ། །ཞེས་པ་འགྱུར་
ཁྱད་དོ། །དེས་ན། དེ་འདྲ་ངས་ཀྱང་མི་ཤེས་སོ། །ཞེས་པ་ཡར་བཅད་ཀྱིས་མདོའི་འབྲས་རྟོག་
1 བསྟན་འགྱུར། དཔེ་བསྡུར་མ། དེབ། ༩༧ ཤོག ༢༥༧ ཕྲེང༌། ༥
2 བསྟན་འགྱུར། དཔེ་བསྡུར་མ། དེབ། ༩༨ ཤོག ༥༤༤ ཕྲེང༌། ༡༠
3 བསྟན་འགྱུར། དཔེ་བསྡུར་མ། དེབ། ༩༨ ཤོག ༥༤༤ ཕྲེང༌། ༢༠
4 བསྟན་འགྱུར། དཔེ་བསྡུར་མ། དེབ། ༩༧ ཤོག ༣༢ ཕྲེང༌། ༡༠
5 _ བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༧ ཕྲེང་། ༡༢
6 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༧ ཕྲེང་། ༡༢

344 མཁས་གྲུབ་རྗེའི་གསུང་འབུམ་ག་པ།
གསུམ་པའི་གཞུང་དེ་དག་བཤད་པ་ཡོངས་སུ་རྫོགས་པར་བྱས་ནས་ཞེས་སྨྲས་པ་འདི་ཉིད་ཀྱིས་
ཤོ་ལོ་ཀ་དེ་གཉིས་ཀྱང་འབྲས་རྟོག་གསུམ་པའི་གཞུང་དུ་གསལ་བར་བསྟན་ཏོ༎
དེ་ལྟར་ན་མདོའི། གང་ཚེ་སྣང་བ་དེ་གཞལ་བྱ།‘།ཞེས་སོགས་ཚིགས་སུ་བཅད་པ་དེ་
ཉིད་འཆད་པར་བྱེད་པ། བློ་བདག་རྣམ་པར་དབྱེར་མེད་ཀྱང༌། །ཞེས་བྱ་བ་ལ་སོགས་པ་ཡིན་ལ།
ཚིགས་བཅད་དེའི་མཇུག་ཏུ་མདོར། ཅི་སྟེ་ཤེས་པའི་ཚུལ་གཉིས་པོ། །ཞེས་ཇི་ལྟར་རྟོགས་པར་བྱ་
ཞེ་ན། ཡུལ་ཤེས་པ་དང་དེ་ཤེས་པའི། །དབྱེ་བས་བློ་ཡི་ཚུལ་གཉིས་ཉིད།‘།ཅེས་སོགས་གསུངས་
པ་དག་ནི། ཡུལ་རྣམས་ལས་ནི་བྱུང་བ་ཡི། །ཞེས་བྱ་བ་ལ་སོགས་པས་འཆད་པར་བྱེད་དོ༎
འོ་ན། གང་ཚེ་རྣམ་རིག་རྒྱུ་ཡི་ཡུལ། །ཞེས་སོགས་ཤོ་ལོ་ཀ་གསུམ་འབྲས་རྟོག་གང་གི་
གཞུང་ཡིན་པ་དང་མདོ་དང་སྦྱོར་མི་སྦྱོར་ཇི་ལྟར་ཡིན་ཞེ་ན། ལྷ་དབང་བློས། འདི་དག་མདོ་དང་
སྦྱོར་མི་སྦྱོར་གང་ཡང་མ་བཤད་ཅིང༌། གང་ཚེ་གྲུབ་པ་དེ་ཡི་དངོས། །གཞན་འདོད་པའམ་མི་འདོད་
པ། །རྣམ་རིག་རྒྱུ་ཡི་ཡུལ་དག་ཀྱང༌། །དེ་ཡི་དེ་ལྟར་མྱོང་བ་ཡིན། །ཞེས་འདོན་ལ། དེའི་འགྲེལ་
པར། གྲུབ་པ་ནི་འདོད་པ་དང་མི་འདོད་པ་ལ་སོགས་པའི་རང་བཞིན་ནོ། །གང་ཞེ་ན། གཞན་ཏེ་ཕྱི་
རོལ་གྱི་དོན་འདོད་པའམ་མི་འདོད་པ་རྣམ་རིག་རྒྱུ་ཡི་ཡུལ་དག་ཀྱང་ངོ་། །རྣམ་པར་རིག་པ་དེའི་དེ་
ལྟར་མྱོང་བ་ཡིན། འདོད་པ་དང་མི་འདོད་པའི་རྣམ་པའི་སྒོ་ནས་ཡུལ་ཉམས་སུ་མྱོང་བ་གང་ཡིན་པ་
དེའི་འབྲས་བུ་ཡིན་ནོ། །དེས་ནི་དོན་དང་འདྲ་བ་ནི་ཚད་མ་ཡིན་ཞིང་དོན་མྱོང་བ་ནི་འབྲས་བུ་ཡིན་
པ་དེ་ལྟར་ན་ཕྱི་རོལ་གྱི་དོན་མེད་པ་ལ་རྣམ་པར་རྟོག་པ་གཉིས་པ་བཤད་པ་ཡིན་ནོ།’།ཞེས་འགྲེལ་
བའི་དཔེ་ཕལ་ཆེ་བ་ལས་འབྱུང་ཞིང༌།
དཔེ་ཁ་ཅིག་ཏུ་དེ་ལྟར་ན་ཕྱི་རོལ་གྱི་དོན་ཡོད་པ་ལ་རྣམ་
1 བསྟན་འགྱུར། དཔེ་བསྡུར་མ། དེབ། ༩༧ ཤོག ༣༢ ཕྲེང༌། ༡༠
2 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༧ ཕྲེང་། ༡༣
3 བསྟན་འགྱུར། དཔེ་བསྡུར་མ། དེབ། ༩༧ ཤོག ༦༢ ཕྲེང༌། ༡༦
4 _ བསྟན་འགྱུར། དཔེ་བསྡུར་མ། དེབ། ༩༧ ཤོག ༣༢ ཕྲེང༌། ༡༡
5 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༦ ཕྲེང་། ༦
6 བསྟན་འགྱུར། དཔེ་བསྡུར་མ། དེབ། ༩༧ ཤོག ༥༥༦ ཕྲེང་། ༦
7 བསྟན་འགྱུར། དཔེ་བསྡུར་མ། དེབ། ༩༨ ཤོག ༥༤༠ ཕྲེང་། ༢

ཚད་འབྲས་ཀྱི་རྣམ་གཞག་ཆེན་མོ། 345
པར་རྟོག་པ་གཉིས་པ་བཤད་དོ། །ཞེས་དང༌། དཔེ་རེ་རེ་གཉིས་གཉིས་ལ། དེ་གཉིས་ཀ་མེད་པར།
དེ་ལྟར་ན་རྣམ་པར་རྟོག་པ་གཉིས་པ་བཤད་པ་ཡིན་ནོ། །ཞེས་རྨའི་འགྱུར་གཅིག་པུ་ལ་མི་འདྲ་བ་
གསུམ་འབྱུང་སྟེ། འཆད་པ་པོ་སྔ་མ་དག་གི་མཆན་བུ་དཀྱུས་ལ་ཤོར་བའམ། འདོད་པས་བཅོས་
པའི་སྐྱོན་གང་ཡིན་བརྟག་དགོས་པར་སྣང་ལ། འོན་ཀྱང་། དེའི་འགྲེལ་བཤད་དུ་ཤཱཀྱ་བློས། དེ་དང་
དེས་ཕྱི་རོལ་དོན་ལ་ཕྱི་རོལ་གྱི་གཞལ་བྱར་རྟོག་པ་ནི་འབྲས་བུ་ཡིན་གྱི། རེ་ཤིག་དེ་རིག་པ་ནི་མ་
ཡིན་ནོ་‘ཞེས་བཤད་དོ། །ཕྱི་རོལ་གྱི་དོན་ཡོད་པ་ལ་འབྲས་བུའི་རྣམ་པར་རྟོག་པ་གཉིས་པ་བཤད་
པ་ཡིན་ནོ་ཞེས་བྱ་བ་ནི་ཤེས་བྱ་ནང་གི་ཡིན་པར་སྨྲ་བའི་འབྲས་བུའི་རྣམ་པར་རྟོག་པ་ལ་ལྟོས་ནས་
གཉིས་པ་ཞེས་བསྟན་ཏོ༎
གང་ཚེ་གྲུབ་པ་དེ་ཡི་དངོས། །ཞེས་བྱ་བ་ལ་སོགས་པའི་གཞུང་འདིས། བྱེད་དང་བཅས་
པར་རྟོགས་ཉིད་ཕྱིར། །ཚད་མའི་འབྲས་བུ་ཉིད་འགྱུར་བའམ།”།ཞེས་བྱ་བ་ལ་སོགས་པ་ཚད་མ་
ཀུན་ལས་བཏུས་པའི་མངོན་སུམ་གྱི་ལེའུའི་གཞུང་དུ་ཇི་ལྟ་བུར་གྱུར་པའི་འབྲས་བུ་མངོན་པར་
བཞེད་པ་དེ་བཤད་པ་ཡིན་པར་ལྟ་བར་བྱའི། རང་རིག་པའི་འབྲས་བུ་ནི་མ་ཡིན་ནོ། །ཞེས་བཤད་
དོ། །དེ་ལྟར་ན་ཤོ་ལོ་ཀ་དང་པོ་འདི་མདོའི་འབྲས་རྟོག་དང་པོ་འཆད་བྱེད་ཀྱི་གཞུང༌། ཕྱི་རོལ་
ཁས་བླངས་ཀྱི་འབྲས་རྟོག་སྔར་བཤད་པ་རྣམས་ཀྱི་དོན་བསྡུར་སྦྱོར་བ་དང༌། དེ་ཉིད་ཤེས་བྱ་ནང་
གི་ཡིན་པར་སྨྲ་བའི་ལུགས་ལ་ལྟོས་པའི་ལུགས་གཉིས་པ་ཕྱི་རོལ་ཁས་བླངས་ཀྱི་འབྲས་རྟོག་གི་
ལུགས་ཡིན་ནོ་ཞེས་འཆད་པར་འདུག་པས། འགྲེལ་བཤད་དང་བསྟུན་ན་འགྲེལ་པའི་ཚིག་ཀྱང་ཕྱི་
རོལ་གྱི་དོན་ཡོད་པ་ལ་ཞེས་པ་དག་པར་བྱ་དགོས་ལ། འགྲེལ་བཤད་འདིའི་རྗེས་སུ་འབྲང་བར་
རློམ་པ་གང་དག་འབྲས་རྟོག་གཉིས་པ་རྣམ་རིག་པའི་རང་རིག་གི་ཚད་འབྲས་ལ་ལྟོས་པའི་འབྲས་
རྟོག་གཉིས་པ་ཡིན་ནོ། །ཞེས་པ་འགྲེལ་པའི་དོན་དུ་སྨྲ་བ་ནི། འབྲས་རྟོག་དང་པོ་འབྲས་རྟོག་
གཉིས་པ་ལ་ལྟོས་ནས་འབྲས་རྟོག་གཉིས་པ་ཡིན་ནོ། །ཞེས་སྨྲ་བ་བླུན་པོའི་བརྗོད་པ་སྟེ། ཚེས་
གཅིག་ཚེས་གཉིས་ལ་ལྟོས་ནས་ཚེས་གཉིས་པ་ཡིན་ཞེས་སྨྲ་བ་དང་མཚུངས་སོ།
1 བསྟན་འགྱུར། དཔེ་བསྡུར་མ། དེབ། ༩༩ ཤོག ༥༥༢ ཕྲེང་། ༨
།གང་ཚེ་ཤེས་
2 བསྟན་འགྱུར། དཔེ་བསྡུར་མ། དེབ། ༤ ཤོག ༧ ཕྲེང་། ༥

346 མཁས་གྲུབ་རྗེའི་གསུང་འབུམ་ག་པ།
བྱ་དོན་དུ་ནི།‘།ཞེས་སོགས་ཤོ་ལོ་ཀ་གཉིས་བཤད་པའི་མཇུག་ཏུ་ལྷ་དབང་བློས། ཞེས་བྱ་བས་
ནི་རྣམ་པར་རིག་པ་ཙམ་ཉིད་ཀྱི་འབྲས་བུའི་རྟོག་པ་འདི་བཤད་དོ། །ཞེས་འབྱུང་ལ། དེའི་འགྲེལ་
བཤད་དུ། ཤཱཀྱ་བློས། ཕྱི་རོལ་གྱི་དོན་མེད་པ་ལ། །རང་རིག་པ་ནི་འབྲས་བུ་ཡིན། །ཞེས་བརྗོད་
ནས། དོན་ངེས་པ་ནི་དེ་དངོས་ཡིན། །ཞེས་རྒྱུ་བཤད་དོ། །དེའི་འགྲེལ་པ་ནི། གང་གི་ཚེ་ཡུལ་
དང་བཅས་པའི་ཤེས་པ་དོན་ཡིན་པ་དེའི་ཚེ་རང་རིག་པ་དང་རྗེས་སུ་མཐུན་པ་དེའི་དོན་རྟོགས་པ་
འདོད་པ་དང་མི་འདོད་པ་ཞེས་བྱ་བ་ཡིན་ནོ། །དེ་ཉིད་ནི་གང་གི་ཚེ་ཡུལ་བཅས་ཤེས་པ་ཡི་ཞེས་བྱ་
བ་ལ་སོགས་པ་སྨོས་ཏེ། ཡུལ་དང་བཅས་པ་ཞེས་བྱ་བ་ལ་སོགས་པས་འཆད་པར་བྱེད་དོ༎
རྣམ་པར་རིག་པ་ཙམ་ཉིད་ཀྱི་འབྲས་བུའི་རྟོག་པ་འདི་བཤད་དོ་ཞེས་བྱ་བ་ནི། རང་རིག་
པ་ནི་འབྲས་བུ་ཡིན། །ཞེས་བྱ་བ་འདིའི་རང་རིག་པ་ཙམ་གྱིས་འབྲས་བུའི་རྣམ་པར་རྟོག་པ་གང་
ཡིན་པ་དེ། དོན་ངེས་པ་ནི་དེ་དངོས་ཡིན། །ཞེས་བྱ་བ་ལ་སོགས་པའི་གཞུང་གིས་བཤད་ཅིང་
རྟོགས་ལ་སྒྲུབས་ཞེས་པའི་དོན་ནོ། །རྣམ་པར་རིག་པ་ཙམ་ཉིད་ཀྱི་འབྲས་བུའི་རྣམ་པར་རྟོག་པ་
ལས་འདིའི་རྣམ་པར་རྟོག་པ་གཞན་ཡིན་ནོ་ཞེས་ལྟ་བར་མི་བྱ་སྟེ། དེ་ཉིད་འདིས་བསྟན་པའི་ཕྱིར་
རོ། །ཞེས་བཤད་དེ། དེ་ལྟར་ན་རྣམ་འགྲེལ་གྱི་གཞུང་ཚིགས་བཅད་འདི་གཉིས་མདོའི་ཚིག །དེ་ཡི་
ངོ་བོ་ལས་དོན་ངེས།“།གང་གི་ཚེ་ཤེས་པ་ཡུལ་དང་བཅས་པ་དོན་ཡིན་པ་དེའི་ཚེ་ཞེས་སོགས་རྩ་
འགྲེལ་གྱི་འཆད་བྱེད་ཡིན་པར་སྦྱོར་ཞིང་དེ་ཡང་གོང་དུ་བཤད་མ་ཐག་གི་རང་རིག་གི་ཚད་འབྲས་
དེ་ཉིད་བཤད་པ་ཡིན་གྱི། དེ་ལས་གཞན་མ་ཡིན་པར་བཤད་པས། སྔ་མ་ཁ་ཅིག །ཚིགས་བཅད་
དང་པོ་འབྲས་རྟོག་དང་པོའི་དོན་བསྡུ། ཚིགས་བཅད་འོག་མ་གཉིས་འབྲས་རྟོག་གཉིས་པའི་དོན་
བསྡུ་ཞེས་འཆད་པ་འགྲེལ་པ་འདི་གཉིས་ཀྱི་ལུགས་སུ་སྨྲ་བ་ལྟར་རྟག་ཏུ་རུང་བར་སྣང་མོད། འོན་
ཀྱང་མདོ་ཉིད་དུ་ཡང༌། དེ་ཡི་ངོ་བོ་ལས་དོན་ངེས། །ཞེས་པའི་མཚམས་སྦྱར་